**VÝZVA NA PREDKLADANIE PONÚK**

**k zákazke s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

**na predmet zákazky: „*Zariaďovacie prvky interiéru flagship pobočky VšZP“***

**1.** **Identifikácia verejného obstarávateľa**

Názov: Všeobecná zdravotná poisťovňa, a.s.

Sídlo: Panónska cesta 2, 851 04 Bratislava - mestská časť Petržalka

Štát: Slovenská republika

IČO: 35 937 874

DIČ: 20 22 02 70 40

URL: <https://www.vszp.sk/>

Profil: <https://www.uvo.gov.sk/vyhladavanie-profilov/zakazky/9262>

**2. Predmet zákazky**

**2.1. Názov predmetu zákazky:**

Zariaďovacie prvky interiéru flagship pobočky VšZP

**2.2. Opis predmetu zákazky:**

Predmetom zákazky sú zariaďovacie prvky interiéru flagship pobočky Všeobecnej zdravotnej poisťovne v obchodnom priestore s označením SU A 033, 01.OP.09. obchodného centra Stanica Nivy v Bratislave (dielo).

Realizáciu predmetu zákazky požaduje verejný obstarávateľ vykonať na základe zmluvy o dielo a projektovej dokumentácie vypracovanej v stupni realizačnej projektovej dokumentácie spoločnosťou MOTION DESIGN s.r.o. (ďalej ako „realizačný projekt diela“), ktoré tvoria prílohu č. 2 a č. 3 tejto výzvy.

Uchádzač je počas celej doby realizačných prác v priestore objektu obchodného centra Stanica Nivy povinný postupovať v súlade s platnými právnymi predpismi, ako aj s Plánom organizácie výstavby a Plánom BoZP, ktoré sú prílohou Technického a Dizajnového manuálu vydaného Stanica Nivy s.r.o. Uchádzač taktiež preberá na seba počas celej doby realizačných prác v priestore objektu obchodného centra Stanica Nivy zmluvné povinnosti verejného obstarávateľa vyplývajúce z uvedených interných dokumentov vydaných Stanica Nivy s.r.o., ktoré tvoria prílohu č. 4 tejto výzvy.

Uchádzačom navrhnutá Cena celkom za predmet zmluvy je daná súčinom jednotkových cien a množstva, podľa podmienok a požiadaviek verejného obstarávateľa, spracovaná formou ocenenia Výkazu výmer, ktorý tvorí prílohu č. 1 návrhu zmluvy o dielo.

V prípade, ak sa v prílohe Výkaz výmer vyskytuje konkrétny názov výrobku, verejný obstarávateľ umožňuje uchádzačovi ponúknuť ekvivalentný výrobok. Ekvivalent znamená výrobok zhodných alebo lepších parametrov, s určením a použitím zhodným s uvedeným výrobkom v zadaní – vo Výkaze výmer. Zámena výrobku za ekvivalent je možná len po písomnom odsúhlasení projektanta.

Verejný obstarávateľ požaduje vykonanie prác vrátane dodávky materiálu. Zároveň musia byť v ponúknutej cene zahrnuté všetky činnosti a práce spojené so zabezpečením celého predmetu zákazky v určenom mieste dodania predmetu zákazky napr. všetky spotrebované materiály a prostriedky (spojovací, kotviaci materiál a pod.), náklady na používanie náradia a nástrojov, likvidácia a odvoz všetkého vzniknutého odpadu a pod.

V prípade, ak uchádzač ocení niektorú z položiek nulou, táto položka je zahrnutá v ostatných položkách a v poznámke uvedie dotknuté vysvetlenie. Všetky ceny požaduje verejný obstarávateľ uvádzať zaokrúhlené na 2 desatinné miesta podľa matematických pravidiel. Ocenený Výkaz výmer bude zároveň tvoriť prílohu zmluvy o dielo.

Uchádzač v ponuke uvedie cenu v eurách v zložení:

- ak je uchádzač  platcom  dane z pridanej hodnoty (ďalej len „DPH“), navrhovanú  zmluvnú cenu uvedie v zložení:

                - navrhovaná zmluvná cena bez DPH,

                - sadzba DPH a výška DPH,

                - navrhovaná zmluvná cena vrátane DPH,

Ak uchádzač nie je platcom DPH, na túto skutočnosť vo svojej ponuke upozorní

Dodávky materiálov a tovarov a montáž sa budú vykonávať v dňoch pondelok až nedeľa v čase medzi 21:00 hod. a 9:00 hod.

**3.** **Miesto a lehota poskytnutia predmetu zákazky**

**3.1. Miesto poskytnutia predmetu zákazky:**

OC NIVY BRATISLAVA, obec: BRATISLAVA - RUŽINOV, parc.č. 9757/1

Obchodné centrum Stanica NIVY, Mlynské Nivy 5A, 821 09 Bratislava

**3.2.** **Termín dodania:**

Do 6 týždňov odo dňa protokolárneho odovzdania a prevzatia priestorov

1. **Predpokladaná hodnota zákazky**

**80 257,42** € bez DPH

1. **Zmluva**

*Zmluva o dielo*.

1. **Príprava a obsah ponuky**
   1. **Vyhotovenie ponuky**
      1. Vyhlásenia, potvrdenia, doklady a iné dokumenty tvoriace ponuku, požadované v tejto Výzve, môžu byť v ponuke predložené aj ako kópie. Originály alebo ich úradne osvedčené kópie predloží úspešný uchádzač pri podpise Zmluvy k nahliadnutiu.
      2. Ponuka a ďalšie doklady, vyhlásenia, potvrdenia a dokumenty musia byť predložené v slovenskom jazyku.
      3. Uchádzač predloží ponuku v jednom origináli.
   2. **Obsah ponuky**
      1. Podmienky účasti

OSOBNÉ POSTAVENIE:

Verejného obstarávania sa môže zúčastniť len ten, kto spĺňa podmienky účasti týkajúce sa osobného postavenia uvedené v § 32 ods. 1, písm. e) a f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“):

a) je oprávnený dodávať službu,

b) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

Uchádzač, preukazuje splnenie podmienok účasti týkajúce sa osobného postavenia:

a) písm. a) doloženým dokladom o oprávnení poskytovať službu, ktorá zodpovedá predmetu zákazky;

b) písm. b) doloženým čestným vyhlásením.

TECHNICKÁ SPÔSOBILOSŤ ALEBO ODBORNÁ SPÔSOBILOSŤ:

Podľa § 34 ods. 1 písm. a) ZVO: uchádzač preukáže zoznamom dodávok tovaru alebo poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa ZVO.

Minimálna požadovaná úroveň štandardov: Verejný obstarávateľ požaduje predložiť zoznam dodávok tovaru alebo poskytnutých služieb rovnakého alebo podobného charakteru ako je predmet zákazky v minimálnej kumulatívnej hodnote 50 000 EUR bez DPH alebo v ekvivalentnej výške v cudzej mene. Zoznam musí obsahovať informácie o odberateľovi, výškou a lehotou plnenia, predmetom zákazky a kontaktné údaje, kde sa dá uvedená referencia overiť, prípadne samotné odberateľom potvrdené referencie.

* + 1. Dokladová časť ponuky

1. Vyhlásenia uchádzača - uchádzač predloží oprávnenou osobou podpísané vyhlásenie podľa prílohy č. 1 tejto Výzvy.
2. Doklady preukazujúce podmienky účasti uvedené v bode 6.2.1 tejto výzvy
3. **Vyplnený** Návrh Zmluvy o dielo bez príloh na znak súhlasu s obchodnými podmienkami**, podpísaný** oprávnenou osobou konajúcou za uchádzača.
4. Príloha č. 2 Zmluvy o dielo – Zoznam subdodávateľov **podpísaný** oprávnenou osobou konajúcou za uchádzača
5. **Podmienky predkladania cenovej ponuky** 
   1. **Miesto a lehota na predkladanie ponúk**
      1. Lehota na predkladanie ponúk je **do 28.11.2022 do 10:00 hod**
      2. Uchádzači predložia svoje ponuky elektronicky priamo do systému JOSEPHINE umiestnenom na webovej adrese https://josephine.proebiz.com/ do lehoty na predkladanie ponúk.
      3. Elektronickú ponuku uchádzači vložia vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese https://josephine.proebiz.com/ Pri vkladaní ponuky uchádzači postupujú nasledovne:

- dokumenty uchádzač vkladá v okne „PONUKY“ v časti „Ponuka (súbor priloží uchádzač cez tlačidlo +)“.

- V prípade otázok týkajúcich sa registrácie a vloženia ponúk do daného systému môže uchádzač kontaktovať správcu systému houston@proebiz.com alebo telefonicky +421 220 255 999..

* 1. **Lehota viazanosti cenovej ponuky**
     1. Lehota viazanosti ponúk je do **31.01.2023**
     2. Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej verejným obstarávateľom.

1. **Vysvetľovanie**
   1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže záujemca elektronicky požiadať verejného obstarávateľa v systéme JOSEPHINE o ich vysvetlenie.
   2. Do predmetu správy záujemca uvedie označenie „Žiadosť o vysvetlenie“. Uchádzač musí svoju žiadosť doručiť verejnému obstarávateľovi max. ***48 hodín (počas pracovných dní) pred uplynutím lehoty na predkladanie ponúk***, tak aby mal verejný obstarávateľ dostatok času na spracovanie žiadosti a doručenie odpovede všetkým záujemcom.
   3. Záujemcom bude vysvetlenie doručené elektronicky v systéme JOSEPHINE ***najneskôr 24 hodín (počas pracovných dní) pred uplynutím lehoty na predkladanie ponúk.*** O doručení správy bude záujemca informovaný prostredníctvom notifikačného emailu na e-mailovú adresu zadanú pri registrácií.
2. **Hodnotenie ponúk a oznámenie výsledkov**
   1. **Kritéria na hodnotenie ponúk:**

**najnižšia cena** za celý predmet zákazky v EUR bez DPH

* 1. **Verejný obstarávateľ si vyhradzuje právo neprijať ani jednu z predložených ponúk.**

1. **Obchodné podmienky**

Plnenie s úspešným uchádzačom, ktorého ponuka bola prijatá, bude realizované na základe Zmluvy o dielo.

V Bratislave, dňa 08.11.2022.

**Prílohy:**

Príloha č. 1: Formulár Vyhlásenie uchádzača

Príloha č. 2: Návrh zmluvy o dielo

Príloha č. 3: Realizačný projekt diela

Príloha č. 4: Technický a Dizajnový manuál Stanica Nivy

v. r.

Mgr. Daniela Krnáčová

Odbor verejného obstarávania

Všeobecná zdravotná poisťovňa, a.s.

**Príloha č. 1**

**VYHLÁSENIA UCHÁDZAČA**

uchádzač (obchodné meno a sídlo/miesto podnikania uchádzača) ........................ týmto vyhlasuje, že

je dôkladne oboznámený a súhlasí s podmienkami obstarávania zákazky: „**Zariaďovacie prvky interiéru flagship pobočky VšZP**“, ktoré sú určené vo Výzve na predloženie ponuky, jej prílohách a v iných dokumentoch poskytnutých verejným obstarávateľom v lehote na predkladanie ponúk,

všetky vyhlásenia, potvrdenia, doklady, dokumenty a údaje uvedené v ponuke sú pravdivé a úplné,

jeho zakladateľom, členom alebo spoločníkom nie je politická strana alebo politické hnutie,

predkladá iba jednu ponuku a nie je osobou, ktorej technické alebo odborné kapacity by použil iný uchádzač na preukázanie svojej odbornej alebo technickej spôsobilosti v tomto obstarávaní,

nie je členom skupiny dodávateľov, ktorá ako iný uchádzač predkladá ponuku.

.........................................

(podpis oprávnenej osoby)

V ..........................., dňa ...................